
	กรณีศึกษาเลขที่ (Case No.)
	005/2558
	ประเด็นพิจารณา

	
	
	ราคาซื้อขายของที่นำเข้า (Transaction Value)

	ชื่อเรื่อง
(Title)
	การประเมินราคาตัวยาชนิดใหม่ที่นำเข้ามาเป็นส่วนประกอบในการทดลองทางคลินิก


	วันที่เผยแพร่
(Date of disclosure) 
	วัน/เดือน/ปี



	ข้อหารือ/Inquiry
	

	รายละเอียดของข้อหารือ
(Outline)
	ประเภทของสินค้า (Imported goods)

	ตัวอย่างยาชนิดใหม่

	
	ประเด็นคำถาม
(Point of inquiry)

	ราคาของตัวยาชนิดใหม่ที่สำแดงใน  Invoice นำมากำหนดเป็นราคาศุลกากรภายใต้วิธีการซื้อขาย (Transaction Value Method) ได้หรือไม่

	
	ข้อเท็จจริงทางธุรกรรม(Outline of the transaction and transaction flowchart)
	- ผู้ซื้อคือบริษัทยาได้ทำการสั่งซื้อและนำเข้าตัวยาชนิดใหม่จากผู้ขายเพื่อจะทำการทดลองทางคลินิกเพื่อให้ได้ข้อมูลเกี่ยวกับประสิทธิภาพและความปลอดภัยของตัวยา
- ใน Supply Agreement มีข้อกำหนดในการใช้ตัวยาชนิดใหม่เพื่อการทดลองทางคลินิกเท่านั้น และใน Invoice ก็ได้มีการระบุไว้อีกด้วย
- ผู้ซื้อไม่มีการชำระเงินเพิ่มเติมนอกเหนือจากในราคาใน Invoice ให้กับผู้ขาย
- ตามกฎหมายยา มีการห้ามขายยาชนิดใหม่โดยปราศจากการได้รับอนุมัติจากกระทรวงสาธารณสุข บริษัทยาที่ต้องการจำหน่ายยาชนิดใหม่จะต้องได้รับการอนุมัติ ในกรณีนี้การทดลองทางคลินิกโดยการใช้ยาชนิดใหม่ที่นำเข้ามาเพื่อให้ได้ข้อมูลที่จะส่งพร้อมกับขออนุมัติจากกระทรวงสาธารณสุข
(หมายเหตุ: เพื่อไม่ให้เป็นการสับสนในข้อเท็จจริง ข้อมูลที่เกี่ยวข้องกับค่าสิทธิ์จะถูกละไว้)(รายละเอียดตามส่วนที่ 1)                      

	หมายเหตุ (Remarks)
	



	ตอบข้อหารือ
(Answer)
	

	รายละเอียดของการตอบข้อหารือ (Outline)
	คำตอบโดยสรุป
(Summary of answer)


	ราคาของตัวยาชนิดใหม่ที่สำแดงใน  Invoice นำมากำหนดเป็นราคาศุลกากรภายใต้วิธีการซื้อขาย (Transaction Value Method) ได้

	
	เหตุผลโดยสรุป (Outline of answer)

	การใช้ตัวยาชนิดใหม่ที่นำเข้าได้มีการนำเข้าบนพื้นฐานของกฎหมายยาและอยู่ภายใต้ข้อจำกัดของบทบัญญัติของกฎหมายหรือโดยเจ้าหน้าที่ของรัฐตามข้อ 14(1)(ก) ของกฎกระทรวงที่ 132/2543 แก้ไขเพิ่มเติมโดยกฎกระทรวงฉบับที่ ๑๔๕ (พ.ศ.๒๕๔๗) ข้อ ๔  ดังนั้นจึงสามารถใช้วิธีที่ 1 ได้(รายละเอียดตามส่วนที่ 2)

	กฎหมายที่เกี่ยวข้อง/ (Article number of applicable laws, regulations, and other related instruments)
	กฎกระทรวงที่ 132/2543 ข้อ 8 และ 14(1)(ก) แก้ไขเพิ่มเติมโดยกฎกระทรวงฉบับที่ 145/2547 
พ.ร.บ.ยา 2510 แก้ไขโดยพ.ร.บ.ยา (ฉบับที่ 5) พ.ศ. 2530 มาตรา 27(2)

	เงื่อนไขการใช้คำวินิจฉัย (Conditions applied)
	คำตอบโดยสรุปข้างต้นเป็นไปตามข้อเท็จจริงที่เสนอมา ในการปฏิบัติจริงอาจแตกต่างไปหากมีข้อเท็จจริงในการนำเข้าจริงแตกต่างไป



ส่วนที่ 1 :ข้อเท็จจริง/ Part 1: Facts of Transaction
ชำระเงิน
Invoice + ยาตัวใหม่
ทำสัญญา Supply Agreement 
ผู้ขาย
(ประเทศ X)
ผู้ซื้อ 
(ประเทศ TH)







- ผู้ซื้อคือบริษัทยาได้ทำการสั่งซื้อและนำเข้าตัวยาชนิดใหม่จากผู้ขายเพื่อจะทำการทดลองทางคลินิกเพื่อให้ได้ข้อมูลเกี่ยวกับประสิทธิภาพและความปลอดภัยของตัวยา
- ใน Supply Agreement มีข้อกำหนดในการใช้ตัวยาชนิดใหม่เพื่อการทดลองทางคลินิกเท่านั้น และใน Invoice ก็ได้มีการระบุไว้อีกด้วย
- ผู้ซื้อไม่มีการชำระเงินเพิ่มเติมนอกเหนือจากในราคาใน Invoice ให้กับผู้ขาย
- ตามกฎหมายยา มีการห้ามขายยาชนิดใหม่โดยปราศจากการได้รับอนุมัติจากกระทรวงสาธารณสุข บริษัทยาที่ต้องการจำหน่ายยาชนิดใหม่จะต้องได้รับการอนุมัติ ในกรณีนี้การทดลองทางคลินิกโดยการใช้ยาชนิดใหม่ที่นำเข้ามาเพื่อให้ได้ข้อมูลที่จะส่งพร้อมกับขออนุมัติจากกระทรวงสาธารณสุข
(หมายเหตุ: เพื่อไม่ให้เป็นการสับสนในข้อเท็จจริง ข้อมูลที่เกี่ยวข้องกับค่าสิทธิ์จะถูกละไว้)


ส่วนที่ 2 :ผลการพิจารณา (Part 2 : Answer)
1. การพิจารณาของเจ้าหน้าที่ (Customs’ Opinion)
การวิเคราะห์ (บทบัญญัติที่บังคับใช้และการวิเคราะห์ข้อเท็จจริง)เนื่องจากผู้ขายทำการชำระเงินในการนำเข้าตัวยาชนิดใหม่ การใช้วิธีที่ 1 (Transaction Value Method) ควรจะต้องตรวจสอบตามกฎหมายที่เกี่ยวข้อง ในกรณีนี้ ผู้ขายทำการทดลองทางคลินิกตามที่ระบุในกฎหมายยาและนำเข้าตัวยาชนิดใหม่เป็นส่วนประกอบในการทดลองทางคลินิกเท่านั้น
ข้อ 14(1) ของกฎกระทรวง 132/2543 และที่ได้มีการแก้ไขเพิ่มเติม ระบุว่า ข้อจำกัดในการจำหน่ายหรือการใช้สินค้าที่มีผลต่อราคาสินค้าจะไม่สามารถใช้วิธีที่ 1 ได้
	ข้อ 14 ราคาซื้อขายของที่นำเข้าที่ใช้ในการกำหนดราคาศุลกากรต้องอยู่ภายใต้เงื่อนไขดังต่อไปนี้
	(1) ผู้ซื้อจะต้องไม่ถูกจำกัดในการจำหน่ายหรือการใช้ของนั้น เว้นแต่จะเป็นข้อจำกัดที่
		(ก) กำหนดขึ้นโดยบทบัญญัติของกฎหมายหรือโดยเจ้าหน้าที่ของรัฐ
		(ข) เป็นการห้ามของที่นำเข้านั้นไปขายต่อในสถานที่หรือพื้นที่บางแห่ง
		(ค) ไม่มีผลกระทบอย่างมากต่อราคาของของที่นำเข้า
ในการซื้อขายนี้ ตามที่ระบุใน Supply Agreement และ Invoice ตัวยาชนิดใหม่ที่นำเข้ามาเพื่อใช้เป็นส่วนประกอบในการทดลองทางคลินิกซึ่งมีความจำเป็นในการดำเนินการตาม พ.ร.บ.ยา 2510 แก้ไขโดยพ.ร.บ.ยา (ฉบับที่ 5) พ.ศ. 2530 มาตรา 27(2) ระบุว่า ในเวลานำเข้าต้องจัดให้มีใบรับรองของผู้ผลิตแสดงรายละเอียดการวิเคราะห์ยาที่นำหรือสั่งเข้ามาในราชอาณาจักร ซึ่งต้องเก็บรักษาไว้ไม่น้อยกว่าห้าปีใบรับรองของผู้ผลิตถ้าเป็นภาษาต่างประเทศต้องมีคำแปลเป็นภาษาไทยด้วย และมีฉลากตามที่กำหนดไว้ในมาตรา 25 (3) ที่ภาชนะและหีบห่อบรรจุยา เว้นแต่ความใน (ฉ) ให้ระบุชื่อเมืองและประเทศที่ตั้งสถานที่ผลิตยาแทนชื่อจังหวัด ราคาของตัวยาชนิดใหม่ที่นำเข้าปรากฏใน Invoice และผู้ซื้อจ่ายตามราคาดังกล่าวให้ผู้ขาย โดยไม่มีการจ่ายเงินเพิ่มเติมนอกเหนือจากใน Invoice
               การวิเคราะห์ข้างต้นชี้ให้เห็นว่าข้อจำกัดในการใช้ตัวยาชนิดใหม่ที่นำเข้าได้มีการนำเข้าบนพื้นฐานของกฎหมายยาและอยู่ภายใต้ข้อจำกัดของบทบัญญัติของกฎหมายหรือโดยเจ้าหน้าที่ของรัฐตามข้อ 14(1)(ก) ของกฎกระทรวงที่ 132/2543 และที่ได้มีการแก้ไขเพิ่มเติม ดังนั้นจึงสามารถใช้วิธีที่ 1 ได้               
  
[bookmark: _GoBack]             2.ผลของการวินิจฉัย (Conclusion)
	ราคาศุลกากรของตัวยาชนิดใหม่ที่นำเข้าจะประเมินราคาใน Invoice ภายใต้วิธีที่ 1 ตามข้อ 8 และ 14(1)(ก) ของกฎกระทรวงที่ 132 (พ.ศ.2543) แก้ไขเพิ่มเติมโดยกฎกระทรวงฉบับที่ 145 (พ.ศ.2547) 
หมายเหตุ  ในกรณีที่ตัวยาชนิดใหม่มีการนำเข้ามาโดยไม่เสียค่าใช้จ่ายจะใช้วิธีการประเมินแบบอื่น


                                                                                   
